बराङ्दी

नेपालको पूर्व प्रशासनिक विभाजन अनुसार, पश्चिमाञ्चल विकास क्षेत्रको लुम्बिनी अञ्चल, पाल्पा जिल्लामा अवस्थित एक गाविस थियो। एघारौँ राष्ट्रिय जनगणना २०६८मा यहाँको जनसङ्ख्या २३५१ रहेको थियो जसमध्ये १०४९ पुरुष र १३०२ महिला रहेका थिए भने यहाँ ५६६ घरधुरी रहेको थियो। बराङ्दीको सिमाना पूर्बमा चापपानी, उत्तरमा खानिगाउँ र दक्षिणमा बौघापोखराथोक र बौघागुम्बा सम्म पुगेको छ। यस गाविस मा प्राय बस्याल थर भएका मानिसहरूको बसोबास बाक्लो छ। यस  ठाँउको औसत ताप्क्रम ३० डिग्री सेल्सियस र न्युनतम तापक्रम ३ डिग्री सेल्सियस हुने गर्दछ। यसको साविकका (२-६) वडाहरू हाल तानसेन नगरपालिका पर्दछ भने (१,७,८ र ९) वडाहरू बगनासकाली गाउँपालिकामा पर्दछ।

यसको साविकका २-६ वडाहरू तानसेन नगरपालिकाको वडा नम्बर १ हो भने ३-५ वडाहरू वडा नम्बर ५ र १,७,८ र ९ वडाहरू बगनासकाली गाउँपालिकाको वडा नम्बर ८ हो।

रहनसहन
चापपानी उदगमस्तल बनाउने मरेखोला यसै ठाउँमा अबस्थित छ । नारायणडाँडा, घिमिरेडाँडा, झिरभंज्याङ, सातानखोला, साफाखुम, फालाले, ढाबखोला आदि यस ठाँउका मुख्य गाउँहरु हुन । जनसङ्ख्या २,३५१ रहेको यस्तो ठाउँमा कफी, अदुवा, मौरी पालन  तरकारीखेती आदि निकै राम्रोसँग फस्टाएको छ । सदरमुकाम: तानसेनसँग सिमाना जोडिएको यो गाविस को विकास राम्रोसँग भएको पाहिन्छ । टेलीफोन आदि उपलब्ध हुने यस्तो ठाउँमा साक्षरता प्रतिशत निकै कम छ । प्राय मकै, गहुँ, धान यस ठाउँबाट उत्पादन हुने गर्दछन । गिनिज बुक अफ वर्ल्ड रेकर्डस हातमा धेरै बल अटाउने नारायण र दुनियाँ भरी सबैभन्दा ठुलो धातुको  महाम्युर्तुन्जय शिव मुर्ति यस ठाँउमा आवस्थित छ । बराङ्दिखोलाको माछा निकै पोशिलो हुने गर्दछ र निकै स्वादिलो पनि छ । बराङ्दी खोलाकै भरमा बराङ्दीका अधिकांस मानिसहरूको जीवन चलीरहेको छ । साधारण तय कच्चा बाटो भए पनि बस, जिप  आदि चल्ने  गर्दछ ।

बसोवास
यो गाविस मा बस्याल, घिमिरे, न्यौपाने, थापा, राना, विश्वकर्मा, भुशाल, सोमै आदि थर भएका मानिसहरु यस ठाउँमा छन ।

वन सम्पदा
यस गाविस मा मुख्यतय चिलाउने, साल, खल्लुक, आँप, बरेख, आदि काठ यस ठाउँमा पाइन्छ ।

आर्थिक विकास
सरकारी लगानिको कारण तानसेन देखि रानीमहल सम्मको बाटो निर्माण भएको छ । करिब १० किलोमिटर भएको सो बाटो नारायणडाँडा, अहल, हात्तीढुङा, बैगुन्ठे हुँदै रानीमहल पुगेको छ । यस गाविस मा श्री बेद उच्च मा.वि, श्री जन नि.मा.वि. लगायत अन्य विद्यालयहरु छन्।

धार्मिक सम्पदा
यस ठाउँमा मालारानी देविथान, श्री शिवालय मन्दिर, कालिका मन्दिर, आदि  छन ।

जीव जनावर
स्याल, गोहोरो, चितुवा, कालिज, मृग, भार्से, सर्प आदि जनावर पाइन्छन ।

सन्दर्भ सामग्रीहरू

श्रेणी:पाल्पा जिल्लाका ठाउँहरू